title: Σύσταση του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006 , για την προστασία των ανηλίκων και της ανθρώπινης αξιοπρέπειας και για το δικαίωμα απάντησης σε σχέση με την ανταγωνιστικότητα της ευρωπαϊκής βιομηχανίας οπτικοακουστικών υπηρεσιών και επιγραμμικών υπηρεσιών πληροφόρησης

text:
               27.12.2006

               EL

               Επίσημη Εφημερίδα της Ευρωπαϊκής Ένωσης

               L 378/72

      ΣΫΣΤΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 20ής Δεκεμβρίου 2006
   για την προστασία των ανηλίκων και της ανθρώπινης αξιοπρέπειας και για το δικαίωμα απάντησης σε σχέση με την ανταγωνιστικότητα της ευρωπαϊκής βιομηχανίας οπτικοακουστικών υπηρεσιών και επιγραμμικών υπηρεσιών πληροφόρησης
   (2006/952/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη περί ιδρύσεως της Ευρωπαϊκής Κοινότητας, και ιδίως το άρθρο 157,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   αφού ζητήθηκε η γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία του άρθρου 251 της Συνθήκης (2),
   ΕΚΤΙΜΩΝΤΑΣ:

               (1)

               Ο Χάρτης θεμελιωδών δικαιωμάτων της Ευρωπαϊκής Ένωσης (3) («Χάρτης») διακηρύσσει, στο άρθρο 1, ότι η ανθρώπινη αξιοπρέπεια είναι απαραβίαστη και ορίζει ότι αυτή πρέπει να είναι σεβαστή και να προστατεύεται. Το άρθρο 24 του ίδιου Χάρτη προβλέπει ότι τα παιδιά έχουν δικαίωμα στην προστασία και τη φροντίδα που απαιτούνται για την καλή διαβίωσή τους και ότι, σε όλες τις πράξεις που αφορούν τα παιδιά, είτε επιχειρούνται από δημόσιες αρχές είτε από ιδιωτικούς οργανισμούς, πρωταρχική σημασία πρέπει να δίνεται στο υπέρτατο συμφέρον του παιδιού.

               (2)

               Η Ευρωπαϊκή Ένωση θα πρέπει να προσανατολίζει την πολιτική της δράση στην πρόληψη κάθε μορφής παραβίασης της αρχής του σεβασμού της ανθρώπινης αξιοπρέπειας.

               (3)

               Χρειάζεται να ενεργοποιηθούν νομοθετικά μέτρα σε επίπεδο Ένωσης για την προστασία της φυσικής, διανοητικής και ηθικής ανάπτυξης των ανηλίκων σε σχέση με το περιεχόμενο όλων των οπτικοακουστικών υπηρεσιών και υπηρεσιών πληροφόρησης και για την προστασία των ανηλίκων από την πρόσβαση σε ακατάλληλες για ανηλίκους εκπομπές ή υπηρεσίες.

               (4)

               Η συνεχής ανάπτυξη νέων τεχνολογιών της πληροφορίας και των επικοινωνιών, καθιστά επείγον θέμα για την Ευρωπαϊκή Κοινότητα να διασφαλίσει πλήρη και κατάλληλη προστασία των συμφερόντων των πολιτών στο πεδίο αυτό, εξασφαλίζοντας, αφενός, την ελεύθερη μετάδοση και παροχή υπηρεσιών πληροφόρησης και μεριμνώντας, αφετέρου, ώστε το περιεχόμενό τους να είναι νόμιμο, να σέβεται την αρχή της ανθρώπινης αξιοπρέπειας και να μην βλάπτει την εν γένει ανάπτυξη των ανηλίκων.

               (5)

               Η Κοινότητα έχει ήδη παρέμβει στον τομέα των οπτικοακουστικών υπηρεσιών και των υπηρεσιών πληροφόρησης, προκειμένου να δημιουργήσει τις αναγκαίες συνθήκες για την εξασφάλιση της ελεύθερης κυκλοφορίας των τηλεοπτικών εκπομπών και άλλων υπηρεσιών πληροφόρησης, με σεβασμό των αρχών του ελεύθερου ανταγωνισμού, της ελευθερίας της έκφρασης και της ενημέρωσης, θα έπρεπε όμως να δράσει αποφασισικότερα στον τομέα αυτόν με στόχο τη θέσπιση μέτρων για την προστασία των καταναλωτών από την υποκίνηση σε διακρίσεις λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού για την καταπολέμηση κάθε τέτοιας διάκρισης. Στις εν λόγω ενέργειες, θα πρέπει να λαμβάνεται υπόψη η ισορροπία ανάμεσα στην προστασία των ατομικών δικαιωμάτων, αφενός, και στην ελευθερία της έκφρασης, αφετέρου, ιδίως όσον αφορά την ευθύνη των κρατών μελών για τον καθορισμό της έννοιας της υποκίνησης σε μίσος ή σε διακρίσεις, σύμφωνα με την εθνική τους νομοθεσία και τις ηθικές αξίες τους.

               (6)

               Η σύσταση 98/560/ΕΚ του Συμβουλίου, της 24ης Σεπτεμβρίου 1998, για την ανάπτυξη της ανταγωνιστικότητας της ευρωπαϊκής βιομηχανίας οπτικοακουστικών υπηρεσιών και υπηρεσιών πληροφόρησης μέσω της προώθησης εθνικών πλαισίων με σκοπό την επίτευξη συγκρίσιμου και αποτελεσματικού επιπέδου προστασίας των ανηλίκων και της ανθρώπινης αξιοπρέπειας (4), αποτελεί την πρώτη νομοθετική πράξη σε κοινοτικό επίπεδο που αντιμετωπίζει, με την αιτιολογική παράγραφο (5), ζητήματα της προστασίας των ανηλίκων και της ανθρώπινης αξιοπρέπειας σε σχέση με τις οπτικοακουστικές υπηρεσίες και τις υπηρεσίες πληροφόρησης που καθίστανται διαθέσιμες στο κοινό, ανεξάρτητα από τον τρόπο μετάδοσής τους. Το άρθρο 22 της οδηγίας 89/552/ΕΟΚ του Συμβουλίου, της 3ης Οκτωβρίου 1989, για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (5) («Οδηγία τηλεόραση χωρίς σύνορα») έχει ήδη αντιμετωπίσει συγκεκριμένα το θέμα της προστασίας των ανηλίκων και της ανθρώπινης αξιοπρέπειας κατά τις δραστηριότητες τηλεοπτικής μετάδοσης.

               (7)

               Προτείνεται να δώσουν ιδιαίτερη προσοχή το Συμβούλιο και η Επιτροπή στην εφαρμογή της παρούσας σύστασης κατά την αναθεώρηση, διαπραγμάτευση ή σύναψη νέων συμφωνιών εταιρικής σχέσης ή νέων προγραμμάτων συνεργασίας με τρίτες χώρες, έχοντας κατά νου τον παγκόσμιο χαρακτήρα των φορέων παραγωγής, διανομής ή παροχής οπτικοακουστικού περιεχομένου και πρόσβασης στο Διαδίκτυο.

               (8)

               Με την απόφαση αριθ. 276/1999/EΚ (6), το Ευρωπαϊκό Κοινοβούλιο και το Συμβούλιο ενέκριναν πολυετές κοινοτικό πρόγραμμα δράσης για την προώθηση της ασφαλέστερης χρήσης του Ίντερνετ μέσω της καταπολέμησης του παράνομου και βλαβερού περιεχομένου στα παγκόσμια δίκτυα («Πρόγραμμα Δράσης για την Ασφαλέστερη Χρήση του Διαδικτύου»).

               (9)

               Η απόφαση αριθ. 1151/2003/ΕΚ του Ευρωπαϊκού Κοινοβουλίου και του Συμβουλίου (7) παρέτεινε το Πρόγραμμα Δράσης για την Ασφαλέστερη Χρήση του Διαδικτύου για δύο χρόνια και τροποποίησε το πεδίο εφαρμογής του ώστε να συμπεριλάβει μέτρα για την ενθάρρυνση της ανταλλαγής πληροφοριών και του συντονισμού με τους αρμόδιους φορείς σε εθνικό επίπεδο, καθώς και ειδικές διατάξεις για τις προσχωρούσες χώρες.

               (10)

               Η οδηγία 2000/31/ΕΚ του Ευρωπαϊκού Κοινοβουλίου και του Συμβουλίου, της 8ης Ιουνίου 2000, για ορισμένες νομικές πτυχές των υπηρεσιών της κοινωνίας της πληροφορίας, ιδίως του ηλεκτρονικού εμπορίου, στην εσωτερική αγορά (8), αποσαφηνίζει ορισμένες νομικές έννοιες και εναρμονίζει ορισμένα θέματα ώστε να οι υπηρεσίες της κοινωνίας της πληροφορίας να είναι σε θέση να επωφελούνται πλήρως από τις αρχές που διέπουν την εσωτερική αγορά. Ορισμένες διατάξεις της οδηγίας 2000/31/ΕΚ αφορούν επίσης την προστασία των ανηλίκων και την ανθρώπινη αξιοπρέπεια, ιδίως το άρθρο 16, παράγραφος 1, στοιχείο ε), σύμφωνα με το οποίο τα κράτη μέλη και η Επιτροπή οφείλουν να ενθαρρύνουν την κατάρτιση κωδίκων δεοντολογίας όσον αφορά την προστασία των ανηλίκων και της ανθρώπινης αξιοπρέπειας.

               (11)

               Tο μεταβαλλόμενο τοπίο στον χώρο των μέσων, ως συνέπεια των νέων τεχνολογιών και της καινοτομίας στα μέσα, επιβάλλει να διδάσκεται στα παιδιά, στους γονείς, τους διδάσκοντες και τους εκπαιδευτές, να χρησιμοποιούν αποτελεσματικά τις οπτικοακουστικές και επιγραμμικές υπηρεσίες πληροφόρησης.

               (12)

               Σε γενικές γραμμές, η αυτορύθμιση του οπτικοακουστικού τομέα είναι ένα επιπλέον αποτελεσματικό μέτρο, το οποίο όμως δεν είναι επαρκές για να προστατεύσει τους ανήλικους από τα μηνύματα με επιβλαβές περιεχόμενο. Η ανάπτυξη ευρωπαϊκού οπτικοακουστικού χώρου που να βασίζεται στην ελευθερία της έκφρασης και τον σεβασμό των δικαιωμάτων των πολιτών, θα πρέπει να στηρίζεται στον συνεχή διάλογο μεταξύ εθνικών και ευρωπαίων νομοθετών, ρυθμιστικών αρχών, βιομηχανιών, ενώσεων, πολιτών και της κοινωνίας των πολιτών.

               (13)

               Στη δημόσια διαβούλευση για την οδηγία 97/36/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997 για την τροποποίηση της οδηγίας 89/552/ΕΟΚ του Συμβουλίου για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (9), προτάθηκε να περιληφθεί η ανάγκη θέσπισης μέτρων για την ανάγνωση και την κατανόηση των μέσων μεταξύ των θεμάτων που καλύπτει η σύσταση 98/560/ΕΚ.

               (14)

               Η Επιτροπή ενθαρρύνει τη συνεργασία και την ανταλλαγή πείρας και βέλτιστων πρακτικών μεταξύ των υπαρχόντων οργάνων αυτορύθμισης και συρρύθμισης, τα οποία ασχολούνται με την κατάταξη ή τη διαβάθμιση του οπτικοακουστικού περιεχομένου, ανεξαρτήτως μέσου μετάδοσης, ώστε να παρέχεται η δυνατότητα σε όλους τους χρήστες, και ειδικότερα στους γονείς, στους διδάσκοντες και τους εκπαιδευτές, να επισημαίνουν το παράνομο περιεχόμενο και να αξιολογούν το περιεχόμενο των οπτικοακουστικών και των επιγραμμικών υπηρεσιών πληροφόρησης, καθώς και κάθε νόμιμο περιεχόμενο το οποίο ενδέχεται να βλάψει τη φυσική, πνευματική ή ηθική ανάπτυξη των ανηλίκων.

               (15)

               Όπως προτάθηκε κατά τη δημόσια διαβούλευση για την οδηγία 97/36/ΕΚ, το δικαίωμα απάντησης ή ισοδύναμα επανορθωτικά μέτρα ενδείκνυται να ισχύoυν σε όλα τα επιγραμμικά μέσα, και να λαμβάνουν υπόψη τις ιδιαιτερότητες του προκειμένου μέσου και υπηρεσίας.

               (16)

               Το ψήφισμα του Συμβουλίου, της 5ης Οκτωβρίου 1995, σχετικά με την εικόνα της γυναίκας και του άνδρα στη διαφήμιση και τα μέσα ενημέρωσης (10), καλεί τα κράτη μέλη και την Επιτροπή να λάβουν τα κατάλληλα μέτρα για να προωθήσουν μια διαφοροποιημένη και ρεαλιστική εικόνα των δεξιοτήτων και των δυνατοτήτων των ανδρών και των γυναικών στην κοινωνία.

               (17)

               Όταν υπέβαλε την πρότασή της για οδηγία του Συμβουλίου σχετικά με την εφαρμογή της αρχής της ίσης μεταχείρισης ανδρών και γυναικών στην πρόσβαση σε αγαθά και υπηρεσίες και την παροχή τους, η Επιτροπή υπογράμμισε μεν ότι η εικόνα των φύλων που δίνεται στα μέσα και στη διαφήμιση θέτει σοβαρά ζητήματα προστασίας της αξιοπρέπειας των ανδρών και των γυναικών, κατέληξε, ωστόσο, στο συμπέρασμα, υπό το πρίσμα άλλων θεμελιωδών δικαιωμάτων, συμπεριλαμβανομένης της ελευθερίας και της πολυφωνίας των μέσων, ότι δεν θα πρέπει να αντιμετωπισθούν τα ζητήματα αυτά στην εν λόγω πρόταση, αλλά ότι θα πρέπει να γίνει καταγραφή των ζητημάτων αυτών.

               (18)

               Η βιομηχανία οπτικοακουστικών και επιγραμμικών υπηρεσιών πληροφόρησης θα πρέπει να ενθαρρυνθεί, σε εθνικό επίπεδο, να αποφεύγει και να καταπολεμά κάθε είδος διάκρισης λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού σε αυτά τα μέσα και σε όλες τις διαφημίσεις, συμπεριλαμβανομένων των νέων τεχνικών διαφήμισης, χωρίς να παραβιάζεται η ελευθερία της έκφρασης ή του τύπου.

               (19)

               Η παρούσα σύσταση καλύπτει τις νέες τεχνολογικές εξελίξεις και συμπληρώνει τη σύσταση 98/560/ΕΚ. Βάσει της τεχνολογικής προόδου, το πεδίο εφαρμογής της περιλαμβάνει οπτικοακουστικές και επιγραμμικές υπηρεσίες πληροφόρησης που διατίθενται στο κοινό μέσω σταθερών ή κινητών ηλεκτρονικών δικτύων.

               (20)

               Η παρούσα σύσταση ουδόλως εμποδίζει τα κράτη μέλη να εφαρμόζουν τις συνταγματικές διατάξεις τους, τη λοιπή νομοθεσία και τις νομικές τους πρακτικές όσον αφορά την ελευθερία της έκφρασης.

         ΣΥΝΙΣΤΟΥΝ ΤΑ ΕΞΗΣ:
   Ι.   Τα κράτη μέλη, χάριν της προώθησης της ανάπτυξης του κλάδου των οπτικοακουστικών και επιγραμμικών υπηρεσιών πληροφόρησης, να λάβουν τα αναγκαία μέτρα, για να εξασφαλίσουν την προστασία των ανηλίκων και της ανθρώπινης αξιοπρέπειας σε όλες τις οπτικοακουστικές και επιγραμμικές υπηρεσίες πληροφόρησης:

               1.

               Εξετάζοντας την εισαγωγή μέτρων στο εσωτερικό τους δίκαιο ή πρακτική αναφορικά με το δικαίωμα απάντησης ή ισοδύναμων επανoρθωτικών μέτρων, σε σχέση με τα επιγραμμικά μέσα, με τον δέοντα σεβασμό για τις εθνικές και συνταγματικές τους νομοθετικές διατάξεις και με την επιφύλαξη της δυνατότητας προσαρμογής του τρόπου με τον οποίο αυτό ασκείται ώστε να λαμβάνονται υπόψη οι ιδιαιτερότητες του κάθε τύπου μέσου.

               2.

               Προωθώντας, για να ενθαρρύνεται η αξιοποίηση των τεχνολογικών εξελίξεων και ως συμπλήρωμα των υφισταμένων νομικών και λοιπών μέτρων σχετικά με τις υπηρεσίες ραδιοτηλεοπτικών εκπομπών, κατά τρόπο συμβατό με τα μέτρα αυτά και σε στενή συνεργασία με τα ενδιαφερόμενα μέρη:

                           α)

                           δράση που να παρέχει στους ανηλίκους τη δυνατότητα να χρησιμοποιούν με υπεύθυνο τρόπο τις οπτικοακουστικές υπηρεσίες και τις επιγραμμικές υπηρεσίες πληροφόρησης, κυρίως με τη βελτίωση του επιπέδου ευαισθητοποίησης των γονέων, των διδασκόντων και των εκπαιδευτών σχετικά με τις δυνατότητες των νέων υπηρεσιών και με τα μέσα δια των οποίων αυτές μπορούν να καταστούν ασφαλείς για τους ανηλίκους, ιδίως μέσω προγραμμάτων ανάγνωσης και κατανόησης των μέσων ή προγραμμάτων εκμάθησης της θετικής χρήσης τους, παραδείγματος χάρινμέσω διαρκούς κατάρτισης στη σχολική εκπαίδευση·

                           β)

                           δράση που να διευκολύνει, όπου ενδείκνυται και είναι απαραίτητο, τον προσδιορισμό του περιεχομένου και των υπηρεσιών ποιότητας για ανηλίκους και την πρόσβασή τους σε αυτές, μεταξύ άλλων με την παροχή μέσων πρόσβασης σε εκπαιδευτικά ιδρύματα και δημόσιους χώρους ·

                           γ)

                           δράση ενημέρωσης των πολιτών για τις δυνατότητες που προσφέρει το Διαδίκτυο.

                     Παραδείγματα δυνατών δράσεων σχετικά με την ανάγνωση και την κατανόηση των μέσων περιλαμβάνονται στο Παράρτημα II.

               3.

               Προωθώντας την υπεύθυνη στάση των επαγγελματιών, ενδιαμέσων και χρηστών των νέων μέσων επικοινωνίας, όπως το Διαδίκτυο, ως εξής:

                           α)

                           ενθαρρύνοντας τη βιομηχανία οπτικοακουστικών και επιγραμμικών υπηρεσιών πληροφόρησης, χωρίς να παραβιάζεται η ελευθερία της έκφρασης ή του τύπου, να αποφεύγει κάθε διάκριση λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού σε όλες τις οπτικοακουστικές και επιγραμμικές υπηρεσίες πληροφόρησης και να καταπολεμά κάθε τέτοια διάκριση·

                           β)

                           ενθαρρύνοντας την επαγρύπνηση και την επισήμανση των σελίδων που θεωρούνται παράνομες, με την επιφύλαξη της οδηγίας 2000/31/ΕΚ·

                           γ)

                           με τη σύνταξη κώδικα καλής συμπεριφοράς σε συνεργασία με τους επαγγελματίες και τις ρυθμιστικές αρχές σε εθνικό και σε ευρωπαϊκό επίπεδο.

               4.

               Προωθώντας μέτρα για να καταπολεμούνται όλες οι παράνομες δραστηριότητες στο Διαδίκτυο που βλάπτουν τους ανηλίκους και για να γίνει το Διαδίκτυο πολύ ασφαλέστερο μέσο·θα μπορούσαν, μεταξύ άλλων, να εξετασθούν τα εξής μέτρα:

                           α)

                           να υιοθετηθεί σήμα ποιότητας των παρόχων υπηρεσιών, ώστε κάθε χρήστης να μπορεί να ελέγχει εύκολα αν ένας συγκεκριμένος πάροχος ακολουθεί κάποιον κώδικα καλής συμπεριφοράς·

                           β)

                           να βρεθούν κατάλληλοι τρόποι για τις καταγγελίες παρανόμων και/ή υπόπτων δραστηριοτήτων στο Διαδίκτυο.

         II.   Στη βιομηχανία οπτικοακουστικών και επιγραμμικών υπηρεσιών πληροφόρησης και στα άλλα ενδιαφερόμενα μέρη:

               1.

               Να αναπτύξουν θετικά μέτρα υπέρ των ανηλίκων, συμπεριλαμβανομένων πρωτοβουλιών για τη διευκόλυνση της ευρύτερης πρόσβασής τους στις οπτικοακουστικές υπηρεσίες και στις επιγραμμικές υπηρεσίες πληροφόρησης, αποφεύγοντας ταυτόχρονα το δυνάμει επιβλαβές περιεχόμενο, παραδείγματος χάριν μέσω φίλτρων. Τα μέτρα αυτά μπορούν να περιλαμβάνουν εναρμόνιση μέσω της συνεργασίας μεταξύ των οργάνων κανονιστικής ρύθμισης, αυτορύθμισης και συρρύθμισης των κρατών μελών, καθώς επίσης και με ανταλλαγή βέλτιστων πρακτικών σε θέματα όπως ένα σύστημα κοινών περιγραφικών συμβόλων ή προειδοποιητικών μηνυμάτων που θα δείχνουν την κατηγορία ηλικίας ή/και το είδος περιεχομένου που οδήγησε σε συγκεκριμένη σύσταση ορίου ηλικίας, ώστε να βοηθούνται οι χρήστες να αξιολογούν το περιεχόμενο οπτικοακουστικών και επιγραμμικών υπηρεσιών πληροφόρησης. Τούτο θα μπορούσε παραδείγματος χάριν να πραγματοποιηθεί μέσω των δράσεων που περιλαμβάνονται στο Παράρτημα III.

               2.

               Να μελετήσουν τη δυνατότητα δημιουργίας φίλτρων που θα εμποδίζουν πληροφορίες που προσβάλλουν την ανθρώπινη αξιοπρέπεια να περάσουν μέσα απ'το Διαδίκτυο.

               3.

               Να επεξεργασθούν μέτρα για να αυξηθεί η χρήση συστημάτων επισήμανσης περιεχομένου για υλικά που διανέμονται από το Διαδίκτυο.

               4.

               Να εξετάσουν αποτελεσματικούς τρόπους για την αποφυγή και την καταπολέμηση των διακρίσεων λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή σεξουαλικού προσανατολισμού στις οπτικοακουστικές και τις επιγραμμικές υπηρεσίες πληροφόρησης, καθώς και για την προώθηση μιας διαφοροποιημένης και ρεαλιστικής εικόνας των δεξιοτήτων και των δυνατοτήτων των ανδρών και των γυναικών στην κοινωνία.

         ΣΗΜΕΙΩΝΟΥΝ ΟΤΙ Η ΕΠΙΤΡΟΠΗ:

               1.

               Προτίθεται να προωθήσει, σε σύνδεση με το πολυετές κοινοτικό πρόγραμμα 2005-2008 για την προώθηση της ασφαλέστερης χρήσης του Διαδικτύου και των νέων επιγραμμικών τεχνολογιών, πανευρωπαϊκές δράσεις ενημέρωσης του πολίτου, χρησιμοποιόντας όλα τα μέσα, προκειμένου να ενημερώνεται η κοινή γνώμη όσον αφορά τα οφέλη και τους πιθανούς κινδύνους του Διαδικτύου, την υπεύθυνη και ασφαλή χρήση του, τις δυνατότητες υποβολής καταγγελιών και τους τρόπους ενεργοποίησης του γονικού ελέγχου. Ειδικές εκστρατείες μπορούν να απευθύνονται σε ομάδες-στόχους, όπως τα σχολεία, οι ενώσεις γονέων και οι χρήστες.

               2.

               Προτίθεται να διερευνήσει τη δυνατότητα λειτουργίας Ευρωπαϊκού αριθμού τηλεφώνου χωρίς χρέωση, ή της επέκτασης υπάρχουσας υπηρεσίας, για να βοηθούνται οι χρήστες του Διαδικτύου, να κατευθύνονται στους διαθέσιμους μηχανισμούς υποβολής καταγγελιών και στις πηγές πληροφόρησης, και παροχής πληροφοριών στους γονείς σχετικά με την αποτελεσματικότητα των λογισμικών φιλτραρίσματος.

               3.

               Προτίθεται να διερευνήσει την πιθανότητα υποστήριξης της εισαγωγής γενικού ονόματος χώρου δεύτερου επιπέδου για ελεγχόμενους δικτυακούς τόπους, οι οποίοι θα δεσμεύονται να σέβονται τους ανηλίκους και τα δικαιώματά τους, (παραδείγματος χάριν KID.eu).

               4.

               Συνεχίζει να διατηρεί εποικοδομητικό και διαρκή διάλογο με τους οργανισμούς παρόχων περιεχομένου, τις οργανώσεις καταναλωτών και όλα τα ενδιαφερόμενα μέρη.

               5.

               Προτίθεται να διευκολύνει και να υποστηρίξει τη διαμόρφωση δικτύων οργάνων αυτορύθμισης και την ανταλλαγή εμπειριών μεταξύ τους, για να εκτιμηθεί η αποτελεσματικότητα των κωδίκων καλής συμπεριφοράς και των προσεγγίσεων που βασίζονται στην αυτορύθμιση, ώστε να εξασφαλισθούν οι υψηλότερες δυνατές προδιαγραφές προστασίας των ανηλίκων.

               6.

               Προτίθεται να υποβάλει στο Ευρωπαϊκό Κοινοβούλιο και το Συμβούλιο, με βάση πληροφορίες που παρέχουν τα κράτη μέλη, έκθεση σχετικά με την εφαρμογή και την αποτελεσματικότητα των μέτρων που προδιαγράφονται στην παρούσα σύσταση και να επανεξετάσει την παρούσα σύσταση, αν και όταν χρεασθεί.

      Βρυξέλλες, στις 20 Δεκεμβρίου 2006.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

         J. KORKEAOJA

      (1)  ΕΕ C 221, 8.9.2005, σ. 87.

      (2)  Γνώμη του Ευρωπαϊκού Κοινοβουλίου της 7ης Σεπτεμβρίου 2005 (ΕΕ C 193 E, 17.8.2006, σ. 217), κοινή θέση του Συμβουλίου της 18 Σεπτεμβρίου 2006 και θέση του Ευρωπαϊκού Κοινοβουλίου της … (δεν έχει ακόμη δημοσιευθεί στην Επίσημη Εφημερίδα).

      (3)  ΕΕ C 364, 18.12.2000, σ. 1.

      (4)  ΕΕ L 270, 7.10.1998, σ. 48.

      (5)  ΕΕ L 298, 17.10.1989, σ. 23. Οδηγία όπως τροποποιήθηκε με την οδηγία 97/36/ΕΚ του Ευρωπαϊκού Κοινοβουλίου και του Συμβουλίου (ΕΕ L 202, 30.7.1997, σ. 60).

      (6)  Απόφαση αριθ. 276/1999/ΕΚ του Ευρωπαϊκού Κοινοβουλίου και του Συμβουλίου, της 25ης Ιανουαρίου 1999, για ένα πολυετές κοινοτικό πρόγραμμα δράσης για την προώθηση της ασφαλέστερης χρήσης του Ίντερνετ μέσω της καταπολέμησης του παράνομου και βλαβερού περιεχομένου στα παγκόσμια δίκτυα (ΕΕ L 33, 6.2.1999 σ. 1). Απόφαση όπως τροποποιήθηκε τελευταία με την απόφαση αριθ. 787/2004/ΕΚ, (ΕΕ L 138, 30.4.2004, σ. 12).

      (7)  Απόφαση αριθ. 1151/2003/ΕΚ του Ευρωπαϊκού Κοινοβουλίου και του Συμβουλίου, της 16ης Ιουνίου 2003, για την τροποποίηση της απόφασης 276/1999/EΚ για ένα πολυετές κοινοτικό πρόγραμμα δράσης για την προώθηση της ασφαλέστερης χρήσης του Διαδικτύου μέσω της καταπολέμησης του παράνομου και βλαβερού περιεχομένου στα παγκόσμια δίκτυα (ΕΕ L 162, 1.7.2003, σ. 1).

      (8)  ΕΕ L 178, 17.7.2000, σ. 1.

      (9)  ΕΕ L 202, 30.7.1997, σ. 60.

      (10)  ΕΕ C 296, 10.11.1995, σ. 15.

      ΠΑΡΑΡΤΗΜΑ Ι
      ΕΝΔΕΙΚΤΙΚΕΣ ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗΝ ΕΦΑΡΜΟΓΗ, ΣΕ ΕΘΝΙΚΟ ΕΠΙΠΕΔΟ, ΜΕΤΡΩΝ ΕΘΝΙΚΗΣ ΝΟΜΟΘΕΣΙΑΣ Ή ΠΡΑΚΤΙΚΗΣ ΜΕ ΣΚΟΠΟ ΝΑ ΕΞΑΣΦΑΛΙΣΘΕΙ ΤΟ ΔΙΚΑΙΩΜΑ ΑΠΑΝΤΗΣΗΣ Η ΑΛΛΑ ΙΣΟΔΥΝΑΜΑ ΕΠΑΝΟΡΘΩΤΙΚΑ ΜΕΤΡΑ ΣΕ ΣΧΕΣΗ ΜΕ ΕΠΙΓΡΑΜΜΙΚΑ ΜΕΣΑ ΕΝΗΜΕΡΩΣΗΣ
      Σκοπός: εισαγωγή μέτρων στο εσωτερικό δίκαιο ή πρακτική των κρατών μελών ώστε να εξασφαλισθεί το δικαίωμα απάντησης ή ισοδύναμα επανoρθωτικά μέτρα όσον αφορά επιγραμμικά μέσα επικοινωνίας, με τον δέοντα σεβασμό για τις εθνικές και συνταγματικές διατάξεις και με την επιφύλαξη της δυνατότητας προσαρμογής του τρόπου με τον οποίο αυτό ασκείται προς τις ιδιαιτερότητες του κάθε τύπου μέσου.
      Ο όρος «μέσο» αναφέρεται σε κάθε μέσο επικοινωνίας για την επιγραμμική διάδοση επεξεργασμένης πληροφόρησης στο κοινό, όπως εφημερίδες, περιοδικά, ραδιόφωνο, τηλεόραση και υπηρεσίες ειδήσεων στο Διαδίκτυο.
      Με την επιφύλαξη των λοιπών διατάξεων που θεσπίζουν τα κράτη μέλη, στο αστικό, διοικητικό ή ποινικό δίκαιο, κάθε φυσικό ή νομικό πρόσωπο, ανεξάρτητα από την ιθαγένειά του, του οποίου θίγονται τα έννομα συμφέροντα, και ιδίως, αλλά όχι μόνον, η τιμή και η υπόληψη, λόγω αναφοράς σε γεγονότα που γίνεται σε δημοσίευμα ή εκπομπή, θα πρέπει να έχει το δικαίωμα απάντησης ή άλλα ισοδύναμα επανορθωτικά μέτρα. Τα κράτη μέλη θα πρέπει να μεριμνούν ώστε η πραγματική άσκηση του δικαιώματος απάντησης ή ισοδύναμων επανορθωτικών μέτρων να μην παρεμποδίζεται από την επιβολή παράλογων όρων ή προϋποθέσεων.
      Το δικαίωμα απάντησης ή άλλα ισοδύναμα επανορθωτικά μέτρα θα πρέπει να μπορούν να ασκούνται σε σχέση με τα επιγραμμικά μέσα που εμπίπτουν στη δικαιοδοσία κράτους μέλους.
      Τα κράτη μέλη θα πρέπει να θεσπίζουν τα αναγκαία μέτρα για την καθιέρωση του δικαιώματος απάντησης ή άλλων ισοδύναμων επανορθωτικών μέτρων και να ορίσουν τη διαδικασία άσκησής τους. Συγκεκριμένα, θα πρέπει να μεριμνούν ώστε να παρέχεται επαρκής προθεσμία για την άσκηση των δικαιωμάτων αυτών, και οι διαδικασίες να επιτρέπουν την κατάλληλη άσκηση του δικαιώματος απάντησης ή άλλων ισοδύναμων επανορθωτικών μέτρων από φυσικά ή νομικά πρόσωπα που διαμένουν ή είναι εγκατεστημένα σε άλλα κράτη μέλη.
      Το δικαίωμα απάντησης μπορεί να κατοχυρωθεί όχι μόνο νομοθετικώς αλλά και μέσω μέτρων συρρύθμισης ή αυτορύθμισης.
      Το δικαίωμα απάντησης είναι ιδιαίτερα ενδεδειγμένο επανορθωτικό μέτρο στο επιγραμμικό περιβάλλον, επειδή επιτρέπει την άμεση αντίδραση σε αμφισβητούμενες πληροφορίες και είναι τεχνικά εύκολο να επισυναφθούν οι απαντήσεις των θιγομένων προσώπων. Ωστόσο, η απάντηση θα πρέπει να δίδεται σε εύλογο χρονικό διάστημα έπειτα από την τεκμηρίωση του αιτήματος, σε χρόνο και κατά τρόπο ανάλογο με τη δημοσίευση ή την εκπομπή στην οποία αναφέρεται το αίτημα.
      Θα πρέπει να προβλεφθούν διαδικασίες ώστε οι διαφορές που προκύπτουν από την άσκηση του δικαιώματος απάντησης ή άλλων ισοδύναμων επανορθωτικών μέτρων να μπορούν να ελέγχονται από τα δικαστήρια ή παρεμφερή ανεξάρτητα όργανα.
      Το αίτημα για άσκηση του δικαιώματος απάντησης ή άλλων ισοδύναμων επανορθωτικών μέτρων μπορεί να απορρίπτεται εάν ο αιτών δεν έχει έννομο συμφέρον για τη δημοσίευση αυτής της απάντησης ή εάν η απάντηση συνεπάγεται αξιόποινη πράξη, ή συνεπάγεται ότι μπορεί να ασκηθεί αγωγή στα πολιτικά δικαστήρια κατά του παρέχοντος το περιεχόμενο, ή εάν αντίκειται στα χρηστά ήθη.
      Το δικαίωμα απάντησης ισχύει υπό την επφύλαξη άλλων επανορθωτικών μέτρων που διαθέτουν τα πρόσωπα των οποίων τα δικαιώματα στην αξιοπρέπεια, την τιμή, την υπόληψη ή την ιδιωτική ζωή έχουν παραβιασθεί από τα μέσα.

      ΠΑΡΑΡΤΗΜΑ ΙΙ
      Παραδείγματα δυνατών δράσεων αναφορικά με την ανάγνωση και την κατανόηση των μέσων:

                  α)

                  Διαρκής κατάρτιση των διδασκόντων και εκπαιδευτών, σε συνεργασία με τις ενώσεις προστασίας των παιδιών, στη χρήση του Διαδικτύου, στο πλαίσιο της σχολικής εκπαίδευσης, προκειμένου να διατηρείται η ευαισθητοποίηση περί των πιθανών κινδύνων του Διαδικτύου, ιδίως όσον αφορά τους χώρους συζητήσεων (chatrooms) και τα φόρα·

                  β)

                  Καθιέρωση ειδικής εκπαίδευσης για το Διαδίκτυο απευθυνόμενης σε παιδιά από πολύ νεαρή ηλικία, συμπεριλαμβανομένων συνεδρίων ανοικτών για τους γονείς·

                  γ)

                  Ολοκληρωμένη εκπαιδευτική προσέγγιση που θα ενσωματώνεται στα σχολικά προγράμματα και στα προγράμματα ανάγνωσης και κατανόησης των μέσων, ώστε να παρέχονται πληροφορίες για την υπεύθυνη χρήση του Διαδικτύου·

                  δ)

                  Οργάνωση εθνικών ενημερωτικών εκστρατειών για τους πολίτες, με συμμετοχή όλων των μέσων επικοινωνίας, προκειμένου να παρέχεται πληροφόρηση για την υπεύθυνη χρήση του Διαδικτύου·

                  ε)

                  Διανομή υλικού ενημέρωσης σχετικά με τους πιθανούς κινδύνους του Διαδικτύου («ασφαλής πλοήγηση στο Διαδίκτυο», «φιλτράρισμα ανεπιθύμητων μηνυμάτων») και με τη δημιουργία τηλεφωνικών γραμμών καταγγελιών από πολίτες στις οποίες να μπορούν να υποβάλλονται αναφορές ή καταγγελίες για επιβλαβές ή παράνομο περιεχόμενο·

                  στ)

                  Κατάλληλα μέτρα για τη δημιουργία ή τη βελτίωση της απόδοσης των τηλεφωνικών γραμμών καταγγελιών από πολίτες, ώστε να διευκολύνεται η υποβολή καταγγελιών και να καθίστανται δυνατές οι αναφορές για επιβλαβές ή παράνομο περιεχόμενο.

      ΠΑΡΑΡΤΗΜΑ ΙΙΙ
      Παραδείγματα δυνατών δράσεων που μπορούν να αναλαμβάνουν οι βιομηχανίες και τα ενδιαφερόμενα μέρη υπέρ των ανηλίκων:

                  α)

                  Να παρέχουν συστηματικά στους χρήστες σύστημα διήθησης αποτελεσματικό, προσαρμόσιμο και εύχρηστο όταν αυτοί εγγράφονται συνδρομητές σε πάροχο πρόσβασης·

                  β)

                  Να προσφέρουν πρόσβαση σε υπηρεσίες απευθυνόμενες ειδικά στα παιδιά και εξοπλισμένες με αυτόματο σύστημα διήθησης το οποίο θα διαχειρίζονται οι πάροχοι πρόσβασης και κινητής τηλεφωνίας·

                  γ)

                  Να καθιερώσουν κίνητρα ώστε να παρέχεται μια τακτικά ενημερωμένη περιγραφή των διαθέσιμων τόπων, πράγμα που καθιστά ευκολότερο να ταξινομούνται οι τόποι και να αξιολογείται το περιεχόμενό τους·

                  δ)

                  Να τοποθετούν σε όλες τις μηχανές αναζήτησης σήματα προειδοποίησης που να επισημαίνουν την ύπαρξη τόσο πληροφοριών για την υπεύθυνη χρήση του Διαδικτύου όσο και των τηλεφωνικών γραμμών για καταγγελίες από πολίτες.


Avis juridique important

|

52004SC0824

Σύσταση για γνώµη του Συµßουλίου κατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το πρόγραμμα σύγκλισης της Σλοβενίας, 2004-2007  /* SEC/2004/0824 τελικό */

Σύσταση για ΓΝΩΜΗ ΤΟΥ ΣΥΜΒΟΥΛΙΟΥ κατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το πρόγραμμα σύγκλισης της Σλοβενίας, 2004-2007(υποβάλλεται από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 1466/97 του Συμβουλίου για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών [1] ορίζει ότι τα μη μετέχοντα κράτη μέλη, δηλαδή αυτά που δεν έχουν υιοθετήσει το ενιαίο νόμισμα, πρέπει να υποβάλλουν ανά τακτά χρονικά διαστήματα προγράμματα σύγκλισης στο Συμβούλιο και την Επιτροπή με σκοπό την άσκηση πολυμερούς εποπτείας δυνάμει του άρθρου 99 της συνθήκης.[1]  ΕΕ L 209, 2.8.1997. Το σύνολο των εγγράφων που μνημονεύονται στο παρόν κείμενο είναι δημοσιευμένο στον εξής δικτυακό τόπο: http://europa.eu.int/comm/economy_finance/ about/activities/sgp/main_en.htm.Σύμφωνα με το άρθρο 9 του προαναφερθέντος κανονισμού, το Συμβούλιο εξετάζει κάθε πρόγραμμα σύγκλισης με βάση τις εκτιμήσεις της Επιτροπής και της επιτροπής της οποίας η σύσταση προβλέπεται στο άρθρο 114 της συνθήκης («Οικονομική και Δημοσιονομική Επιτροπή»). Επί τη βάσει σύστασης της Επιτροπής και κατόπιν διαβουλεύσεων με την Οικονομική και Δημοσιονομική Επιτροπή, το Συμβούλιο εκδίδει γνώμη, αφού εξετάσει το εκάστοτε πρόγραμμα. Σύμφωνα με τον κανονισμό, τα κράτη μέλη υποχρεούνται να υποβάλλουν ετήσιες επικαιροποιήσεις των προγραμμάτων σύγκλισής τους, οι οποίες υπόκεινται ομοίως σε εξέταση από το Συμβούλιο σύμφωνα με τις ίδιες αυτές διαδικασίες.Οι δέκα χώρες που προσχώρησαν στην ΕΕ την 1η Μαΐου 2004 απολαύουν παρέκκλισης κι επομένως δεν μετέχουν ακόμη στο ενιαίο νόμισμα. Ανέλαβαν τη δέσμευση να υποβάλουν η καθεμιά το πρόγραμμα σύγκλισής της το αργότερο μέχρι τις 15 Μαΐου 2004, καθώς και μια πρώτη επικαιροποίηση του προγράμματος αυτού προς τα τέλη του 2004.Το πρόγραμμα σύγκλισης της Σλοβενίας, που καλύπτει την περίοδο 2004-2007, υπεβλήθη στις 14 Μαΐου 2004. Οι υπηρεσίες της Επιτροπής αξιολόγησαν από τεχνική άποψη το εν λόγω πρόγραμμα, λαμβάνοντας υπόψη τα πορίσματα των εαρινών προβλέψεων του 2004, καθώς και τον Κώδικα Δεοντολογίας [2] και τις αρχές που διατυπώνονται στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 27ης Νοεμβρίου 2002, για την ενίσχυση του συντονισμού των δημοσιονομικών πολιτικών [3]. Από την αξιολόγηση αυτή προέκυψαν τα ακόλουθα συμπεράσματα:[2]  Αναθεωρημένη γνώμη της Οικονομικής και Δημοσιονομικής Επιτροπής όσον αφορά το περιεχόμενο και τη μορφή των προγραμμάτων σταθερότητας και σύγκλισης, που εγκρίθηκε από το Συμβούλιο Εκοφίν στις 10.07.2001.[3]  COM(2002) 668 τελικό, 27.11.2002.Στις 14 Μαΐου 2004, η Σλοβενία υπέβαλε το πρώτο πρόγραμμα σύγκλισής της, το οποίο καλύπτει την περίοδο 2004-2007. Φιλοδοξία της είναι η σε σύντομο χρονικό διάστημα είσοδος στον μηχανισμό συναλλαγματικών ισοτιμιών «ERM II» (το αργότερο μέχρι τα τέλη του 2004), ούτως ώστε να υιοθετήσει το ευρώ στις αρχές του 2007.Το πρόγραμμα πληροί εν πολλοίς τις απαιτήσεις παροχής στοιχείων του αναθεωρημένου «Κώδικα δεοντολογίας όσον αφορά το περιεχόμενο και τη μορφή των προγραμμάτων σταθερότητας και σύγκλισης» [4].[4]  Δεν έχει εφαρμοσθεί πλήρως η οριοθέτηση της γενικής κυβέρνησης, ενώ είναι αναγκαία περαιτέρω βελτίωση όσον αφορά την εφαρμογή της λογιστικής μεθόδου των δεδουλευμένων.Το μακροοικονομικό σενάριο στο οποίο βασίζεται το πρόγραμμα σύγκλισης έχει αναθεωρηθεί προς τα κάτω από τότε που καταρτίστηκε το προενταξιακό οικονομικό πρόγραμμα του 2003. παρόλα αυτά, εξακολουθεί να είναι ελαφρώς περισσότερο αισιόδοξο σε σύγκριση με τις εαρινές προβλέψεις της Επιτροπής του 2004 όσον αφορά το διάστημα μέχρι το 2005. Ειδικότερα, η προβλεπόμενη οικονομική ανάπτυξη κατά το 2004 εμφανίζεται στην υψηλή περιοχή του τρέχοντος φάσματος προβλέψεων. Για το υπόλοιπο τμήμα της περιόδου αναφοράς, η πορεία της οικονομικής ανάπτυξης (η οποία ήδη τείνει προς τη δυνητική οικονομική ανάπτυξη - που εκτιμάται σε 3,7% από τις εθνικές αρχές - και μάλιστα αναμένεται να την υπερβεί ελαφρώς από το 2006 και μετά) κρίνεται βάσιμη και συνάδει σε γενικές γραμμές με τις προβλέψεις της Επιτροπής. Η πρόγνωση για τον πληθωρισμό, που προβλέπεται να φθάσει το 3,3% το 2004 και να διαμορφωθεί σε επίπεδο κατώτερο του 3,0% στα τέλη του 2005, φανερώνει ότι υπάρχουν μάλλον θετικές προσδοκίες για τη μελλοντική εξέλιξη των τιμών, ενώ οι υπηρεσίες της Επιτροπής υιοθετούν περισσότερο επιφυλακτική άποψη για τη διαδικασία μείωσης του πληθωρισμού.Η σταδιακή μείωση του πληθωρισμού, που ξεκίνησε το 2001, επιταχύνθηκε κατά το δεύτερο εξάμηνο του 2003. Η ετήσια αύξηση των τιμών καταναλωτή έφθασε στο 4,6% στα τέλη του χρόνου, με αποτέλεσμα τη μείωση του ετήσιου μέσου όρου σε 5,7% από 7,5% ένα έτος πριν. Η μείωση του πληθωρισμού συνεχίστηκε κατά το 2004. Ωστόσο, τον Μάιο το ποσοστό πληθωρισμού τιμών καταναλωτή σε δωδεκάμηνη βάση ήταν 3,9%, δηλαδή αυξημένο κατά 0,3 ποσοστιαίες μονάδες σε σύγκριση με έναν μήνα ενωρίτερα. Η μακροπρόθεσμη διατηρησιμότητα της ελάττωσης του πληθωρισμού (που εξακολουθεί να βρίσκεται στο σχετικά υψηλό ποσοστό του 4,7% με βάση τον κινητό μέσο όρο δωδεκαμήνου) επιβάλλεται να ενισχυθεί. Ο καλός συντονισμός των οικονομικών πολιτικών θεωρείται ως καθοριστικής σημασίας για τη μακροχρόνια τιθάσευση του πληθωρισμού. Ιδίως η συγκράτηση των μισθών και ορισμένες μεταβολές του συστήματος τιμαριθμοποίησης των μισθών έχουν κριθεί ως βαρύνουσας σημασίας για την υποστήριξη της διαδικασίας μείωσης του πληθωρισμού. Η νέα μέθοδος προσαρμογής των μισθών για την περίοδο 2004-2005, με την οποία καθιερώνονται προορατικοί μηχανισμοί τιμαριθμοποίησης (λειτουργούν με βάση τον προσδοκώμενο και όχι τον πραγματικό εγχώριο πληθωρισμό, ενώ συγχρόνως λαμβάνονται υπόψη οι προσδοκίες για τον πληθωρισμό σε επίπεδο ΕΕ και η συναλλαγματική ισοτιμία ευρώ/τόλαρ), εκτιμάται ότι θα επιτρέψει τη συγκρατημένη αύξηση των μισθών και θα αμβλύνει τις συνακόλουθες τιμαριθμικές πιέσεις. Η Τράπεζα της Σλοβενίας έχει ως κύριο στόχο τη σταθερότητα των τιμών και ασκεί τη νομισματική της πολιτική διαμέσου ενός συνδυασμού πολιτικής επιτοκίων και διαχείρισης της συναλλαγματικής ισοτιμίας. Από το 2003 και εντεύθεν, τα επιτόκια έχουν μειωθεί συνολικά κατά 350 μονάδες βάσης, με αποτέλεσμα το πραγματικό βραχυπρόθεσμο επιτόκιο σήμερα να είναι της τάξεως του 2%, ενώ ο ρυθμός υποτίμησης της συναλλαγματικής ισοτιμίας έναντι του ευρώ έχει πλέον περιορισθεί σε ποσοστό 0,1% περίπου μηνιαίως.Χωρίς να μνημονεύει ρητώς το Σύμφωνο Σταθερότητας και Ανάπτυξης, το πρόγραμμα κατατείνει στην επίτευξη σταθερού δημοσιονομικού αποτελέσματος, το οποίο να μην απέχει πολύ από τον ισοσκελισμό. Παρόλα αυτά, καθώς το προβλεπόμενο έλλειμμα για το 2007 είναι 0,9% του ΑΕΠ, η επίτευξη αποτελέσματος που να μην απέχει πολύ από τον ισοσκελισμό προσεγγίζεται μόλις στο τέλος της περιόδου αναφοράς του προγράμματος, μέσω της σταδιακής μείωσης του ελλείμματος της γενικής κυβέρνησης. Το πρόγραμμα σύγκλισης ακολουθεί μία ελαφρώς βραδύτερη μεθοδολογία σε σύγκριση με το προενταξιακό πρόγραμμα του 2003 και προβλέπει οπισθοβαρή δημοσιονομική εξυγίανση, υπό την έννοια ότι μεταθέτει τη μείωση του ελλείμματος στο απώτερο άκρο του χρονικού ορίζοντα του προγράμματος, ενώ στο πλαίσιο αυτό η προσαρμογή μεθοδεύεται κατά κύριο λόγο με τη μέθοδο της μείωσης της αναλογίας των δαπανών.Η μεθοδολογία εξυγίανσης μοιάζει αξιόπιστη, αλλά είναι μάλλον άτολμη σε σχέση με τον καθορισμό των δημοσιονομικών στόχων. Το πρόγραμμα σύγκλισης παραλείπει την παράθεση των σχετικών λεπτομερειών, αλλά το σημαντικότερο είναι ότι απουσιάζουν οι ποσοτικές επιπτώσεις των σχεδιαζόμενων δημοσιονομικών μέτρων. Παρόλα αυτά, σε σύγκριση με το προενταξιακό πρόγραμμα του 2003, η στρατηγική εξυγίανσης δείχνει να έχει παραμείνει εν πολλοίς απαράλλακτη. Προβλέπει δε την αναδιάρθρωση των δαπανών και των εσόδων της γενικής κυβέρνησης, έτσι ώστε να ενισχυθεί η δημοσιονομική ευελιξία. Ειδικότερα, η μείωση των υποχρεωτικών δημοσιονομικών δαπανών θεωρείται αναγκαία για την εκπλήρωση των χρηματοδοτικών υποχρεώσεων τις οποίες συνεπάγεται η συμμετοχή της χώρας στην ΕΕ και στο ΝΑΤΟ και τις οποίες οι αρχές φαίνεται να θεωρούν ως πηγές πρόσθετων πιέσεων επί του προϋπολογισμού, τη στιγμή κατά την οποία το μερίδιο των υποχρεωτικών δαπανών αντιστοιχεί σε ποσοστό άνω του 80% του προϋπολογισμού. Η κυβέρνηση έχει δεσμευθεί να επιτύχει τους στόχους μέσω της σταδιακής μείωσης του κυκλικά προσαρμοσμένου ελλείμματος. Επίσης, εάν οι συνθήκες είναι αντίξοες, θα επιτρέψει μεν τη λειτουργία αυτόματων σταθεροποιητικών μηχανισμών αλλά μόνο σε περιορισμένη κλίμακα (της τάξεως του 0,2% του ΑΕΠ, σύμφωνα με το νόμο περί εκτέλεσης του προϋπολογισμού του 2004). Λαμβανομένου υπόψη ότι το προβλεπόμενο δημοσιονομικό έλλειμμα είναι μόλις ελαφρώς χαμηλότερο του 2% του ΑΕΠ κατά την περίοδο 2004-2005, είναι πιθανό να μην υπάρξει επαρκές περιθώριο ασφαλείας για το ενδεχόμενο της μη τήρησης του ανώτατου ορίου που ισχύει για το έλλειμμα (3% του ΑΕΠ) σε περίπτωση που οι αρχές δεν καταφέρουν να περιορίσουν την επενέργεια δημοσιονομικών σταθεροποιητικών μηχανισμών. Εάν υποτεθεί ότι θα υπάρξουν ενδεχομένως αστοχίες σχετιζόμενες με δυσμενείς οικονομικές εξελίξεις, παρόμοιες με αυτές που σημειώθηκαν κατά το πρόσφατο παρελθόν, το δημοσιονομικό αποτέλεσμα ενδέχεται να αποδειχθεί χειρότερο του αναμενόμενου.Το ακαθάριστο δημόσιο χρέος είναι σχετικά χαμηλό και θα παραμείνει τέτοιο καθ' όλη την περίοδο αναφοράς του προγράμματος. Το 2003, ο δείκτης του χρέους προς το ΑΕΠ αυξήθηκε στο 28,6% του ΑΕΠ. Λόγω της επανειλημμένης καταγραφής πρωτογενούς ελλείμματος, η κυβέρνηση αναμένει περαιτέρω αύξηση του δείκτη του χρέους κατά τα πρώτα δύο έτη, με κορύφωση του δείκτη στο 29,5% του ΑΕΠ το 2005. Έως το 2007, το χρέος προβλέπεται να επανέλθει στο 28,4% του ΑΕΠ, καθώς η ονομαστική αύξηση του ΑΕΠ προβλέπεται να είναι υψηλότερη του επιτοκίου, πράγμα που θα διευκολύνει τη σταθεροποίηση του χρέους. Εξάλλου, οι αρχές θεωρούν ότι η διάρθρωση του χαρτοφυλακίου του χρέους, από την άποψη της ημερομηνίας λήξεως και του νομίσματος, είναι η ενδεδειγμένη, διότι τα μακροπρόθεσμα βάρη αποπληρωμής απλώνονται με ισορροπημένο τρόπο σε βάθος χρόνου. Σημειωτέον ότι η αναλογία του χρέους που είναι εκπεφρασμένο σε τόλαρ βαίνει αυξανόμενη, ενώ το εξωτερικό χρέος είναι στην πλειοψηφία του εκπεφρασμένο σε ευρώ.Στο πρόγραμμα εξετάζονται συνοπτικά οι εξαγγελίες διαρθρωτικών μεταρρυθμίσεων της κυβέρνησης, οι οποίες επικεντρώνονται στην τόνωση της ανταγωνιστικότητας της οικονομίας, μέσω της αύξησης του μεριδίου των δαπανών έρευνας και ανάπτυξης επί του συνόλου του προϋπολογισμού. Στο πρόγραμμα αναγγέλλονται επίσης πρόσθετα μέτρα για τη διατήρηση της οικονομικής ανάπτυξης, όπως είναι η προώθηση επενδύσεων που να είναι προσανατολισμένες στη δημιουργία θέσεων εργασίας και η εξάλειψη διαρθρωτικών δυσκαμψιών της αγοράς εργασίας. Παρόλα αυτά, το πρόγραμμα δεν υπεισέρχεται στα ειδικά χαρακτηριστικά της διαδικασίας αναδιάρθρωσης. οι στόχοι της ακολουθούμενης πολιτικής φαίνονται μάλλον γενικόλογοι και συνοδεύονται μόνο σε εξαιρετικές περιπτώσεις από επαρκώς επεξεργασμένα μέτρα. Η εκτίμηση των δημοσιονομικών επιπτώσεων δεν είναι δυνατό να γίνει κατά τρόπο αδιαμφισβήτητο, δεδομένου ότι δεν έχει καταβληθεί καμία προσπάθεια για την ποσοτική αποτίμηση των σχεδιαζόμενων διαρθρωτικών μεταρρυθμίσεων στο πλαίσιο των προβλέψεων των βασικών δημοσιονομικών συνιστωσών.Η Σλοβενία αντιμετωπίζει τον κίνδυνο δημοσιονομικών ανισορροπιών όσον αφορά την κάλυψη του κόστους της γήρανσης του πληθυσμού. Για να τεθούν τα δημόσια οικονομικά σε διατηρήσιμη βάση, έχει καθοριστική σημασία η ολοσχερής υλοποίηση της μεταρρύθμισης των συντάξεων, καθώς και η συγκρότηση σταθερού συστήματος ιατροφαρμακευτικής περίθαλψης, ταυτόχρονα με τη διασφάλιση επαρκούς πρωτογενούς πλεονάσματος.Πίνακας 1 : Σύγκριση βασικών μακροοικονομικών και δημοσιονομικών προβλέψεων>ΘΕΣΗ ΠIΝΑΚΑ>Με βάση τις ανωτέρω εκτιμήσεις, η Επιτροπή ενέκρινε τη συνημμένη σύσταση για γνώμη του Συμβουλίου σχετικά με το πρόγραμμα σύγκλισης της Σλοβενίας και τη διαβιβάζει ήδη στο Συμβούλιο.Σύσταση για ΓΝΩΜΗ ΤΟΥ ΣΥΜΒΟΥΛΙΟΥ κατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το πρόγραμμα σύγκλισης της Σλοβενίας, 2004-2007ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου της 7ης Ιουλίου 1997 για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών [5], και ιδίως το άρθρο 9 παράγραφος 3,[5]  ΕΕ L 209, 2.8.1997, σελ. 1. Τα έγγραφα που μνημονεύονται στο παρόν κείμενο είναι δημοσιευμένα στον εξής δικτυακό τόπο: http://europa.eu.int/comm/economy_finance/ about/activities/sgp/main_en.htm.τη σύσταση της Επιτροπής,Κατόπιν διαβουλεύσεων με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΕΞΗΣ ΓΝΩΜΗ:Στις [5 Ιουλίου 2004], το Συμβούλιο εξέτασε το πρόγραμμα σύγκλισης της Σλοβενίας, που καλύπτει την περίοδο από το 2004 έως το 2007. Το πρόγραμμα συνάδει εν πολλοίς με τις απαιτήσεις υποβολής στοιχείων του αναθεωρημένου «Κώδικα δεοντολογίας όσον αφορά το περιεχόμενο και τη μορφή των προγραμμάτων σταθερότητας και σύγκλισης».Η δημοσιονομική στρατηγική στην οποία βασίζεται το πρόγραμμα αποβλέπει στην επίτευξη υγιών δημόσιων οικονομικών, υπό την έννοια ότι το δημοσιονομικό αποτέλεσμα πρέπει να μην απέχει πολύ από τον ισοσκελισμό. Για τον σκοπό αυτό, το πρόγραμμα προβλέπει τη σταδιακή μείωση του ελλείμματος της γενικής κυβέρνησης κατά τη χρονική περίοδο που καλύπτει το πρόγραμμα, σε συνδυασμό με μείωση τόσο των εσόδων όσο και του λόγου των πρωτογενών δαπανών (αυτή η τελευταία μείωση θα επιτευχθεί με τη συγκράτηση των υποχρεωτικών δαπανών). Σύμφωνα με τη μεθοδολογία προσαρμογής, το έλλειμμα θα μειωθεί στο ήμισυ κατά την επόμενη τετραετία, διαμορφούμενο κατά το 2007 σε ποσοστό ελάχιστα χαμηλότερο του 1%. Οι αρχές της χώρας θα προσανατολίσουν μεν την πολιτική τους στον στόχο της σταδιακής μείωσης του διαρθρωτικού ελλείμματος, αλλά θα επιτρέψουν τη λειτουργία αυτόματων δημοσιονομικών σταθεροποιητικών μηχανισμών, έστω και σε περιορισμένη έκταση, σε περίπτωση που υπάρξουν δυσμενείς οικονομικές συνθήκες.Το μακροοικονομικό σενάριο στο οποίο βασίζεται το πρόγραμμα για την περίοδο μετά το 2005 φαίνεται να αντικατοπτρίζει βάσιμες παραδοχές για το μέγεθος τα οικονομικής ανάπτυξης, δεδομένου ότι προβλέπεται αύξηση του πραγματικού ΑΕΠ σε ποσοστό ελαφρώς ανώτερο του δυνητικού εθνικού προϊόντος. Παρόλα αυτά, η παραδοχή για την οικονομική ανάπτυξη κατά το 2004 είναι μάλλον ευνοϊκή. Η πρόγνωση για τον πληθωρισμό εμφανίζεται στη χαμηλή περιοχή του τρέχοντος φάσματος προβλέψεων κατά το 2004, αλλά είναι ρεαλιστική για το χρονικό διάστημα από κει και πέρα, υπό τον όρο ότι θα συνεχισθεί ο συντονισμός των οικονομικών πολιτικών με στόχο τη σε βάθος χρόνου μείωση του πληθωρισμού.Το έλλειμμα της γενικής κυβέρνησης προβλέπεται να αυξηθεί οριακά στο 1,9% του ΑΕΠ το 2004 και ακολούθως να περιορισθεί σταδιακά στο 0,9% του ΑΕΠ μέχρι το 2007. Προβλέπεται δε να παραμείνει κάτω από τη σχετική τιμή αναφοράς (3% του ΑΕΠ) σε κάθε έτος. Οι δημοσιονομικοί στόχοι που διατυπώνονται στο πρόγραμμα δεν επαρκούν για τη διασφάλιση της επίτευξης του μεσοπρόθεσμου στόχου του Συμφώνου Σταθερότητας και Ανάπτυξης, δηλαδή μιας δημοσιονομικής θέσης που να μην απέχει πολύ από τον ισοσκελισμό. Ο μεσοπρόθεσμος στόχος αναμένεται να προσεγγισθεί μόλις προς τα τέλη της περιόδου αναφοράς του προγράμματος. Εξάλλου, το δημοσιονομικό αποτέλεσμα θα μπορούσε να είναι χειρότερο του προβλεπόμενου, ιδίως αν ληφθεί υπόψη ότι οι μακροοικονομικοί κίνδυνοι αστόχησης, που συνδέονται με την ήδη επισημανθείσα αισιόδοξη πρόγνωση για την ανάπτυξη της οικονομίας το 2004, ενδέχεται να οδηγήσουν σε υπερβάσεις των δαπανών, όπως συνέβη και κατά το παρελθόν. Κατά συνέπεια, η δημοσιονομική τακτική που υιοθετείται στο πρόγραμμα ενδέχεται να μην παρέχει ικανοποιητικό περιθώριο ασφαλείας έναντι του ενδεχομένου υπέρβασης του ανώτατου ορίου του 3% του ΑΕΠ που ισχύει για το έλλειμμα με βάση τις κανονικές μακροοικονομικές διακυμάνσεις, ιδίως κατά τα αρχικά έτη της περιόδου αναφοράς του προγράμματος.Το ακαθάριστο δημόσιο χρέος είναι σχετικά χαμηλό και θα παραμείνει τέτοιο στο μέλλον. Ο λόγος του χρέους αναμένεται να αυξηθεί στο 29,5% του ΑΕΠ μέχρι το 2005 και να συρρικνωθεί εκ νέου στο 28,4% του ΑΕΠ το 2007. Η Σλοβενία αντιμετωπίζει τον κίνδυνο δημοσιονομικών ανισορροπιών όσον αφορά την κάλυψη του κόστους της γήρανσης του πληθυσμού. Για να τεθούν τα δημόσια οικονομικά σε διατηρήσιμη βάση, έχει καθοριστική σημασία η ολοσχερής υλοποίηση της μεταρρύθμισης των συντάξεων, καθώς και η συγκρότηση σταθερού συστήματος ιατροφαρμακευτικής περίθαλψης, ταυτόχρονα με τη διασφάλιση επαρκούς πρωτογενούς πλεονάσματος.Βασικές προβλέψεις του προγράμματος σύγκλισης της Σλοβενίας>ΘΕΣΗ ΠIΝΑΚΑ>


title: 83/188/ΕΟΚ: Σύσταση του Συμβουλίου της 28ης Μαρτίου 1983 περί απαλλαγής της Επιτροπής από την ευθύνη για τις πράξεις διαχειρίσεως του Ευρωπαϊκού Ταμείου Αναπτύξεως (1979), (Πέμπτο ΕΤΑ), για το οικονομικό έτος 1981

text:
26 . 4. 83                              Επίσημη Εφημερίδα των Ευρωπαϊκών Κοινοτήτων                                       Αριθ. L 109/7
                                                 ΣΥΣΤΑΣΗ ΤΟΥ ΣΥΜΒΟΥΛΙΟΥ
                                                     της 28ης Μαρτίου 1983
                περί απαλλαγής της Επιτροπής από την ευθύνη για τις πράξεις διαχειρίσεως του Ευρωπαϊκού
                               Ταμείου Αναπτύξεως (1979), (Πέμπτο ΕΤΑ), για το οικονομικό έτος 1981
                                                          (83/ 188/ EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                              έτος 1981 , που συνοδεύεται από τις απαντήσεις της Επι
                                                                     τροπής (5),
 Έχοντας υπόψη :
                                                                     Εκτιμώντας :
τη συνθήκη για την ίδρυση της Ευρωπαϊκής Οικονομικής                 ότι, δυνάμει του άρθρου 29 της εσωτερικής συμφωνίας, η
 Κοινότητας, και ιδίως το άρθρο 206β,                                απαλλαγή της Επιτροπής από την ευθύνη για τη διαχεί
                                                                     ριση του Ευρωπαϊκού Ταμείου Αναπτύξεως ( 1979),
τη δεύτερη σύμβαση ΑΚΕ-ΕΟΚ, που υπεγράφη στη Λομέ                    ( Πέμπτο ΕΤΑ), πρέπει να παρέχεται σύμφωνα με τη διαδι
στις 31 Οκτωβρίου 1979 ('),                                          κασία του άρθρου 206 της συνθήκης"
την απόφαση 80/ 1186/ EOK του Συμβουλίου της 16ης                    ότι οι πράξεις διαχειρίσεως του Ευρωπαϊκού Ταμείου
 Δεκεμβρίου 1980 περί της συνδέσεως των υπερπόντιων                  Αναπτύξεως ( 1979), (Πέμπτο ΕΤΑ), εκ μέρους της Επιτρο
 χωρών και εδαφών με την Ευρωπαϊκή Οικονομική Κοινό                 πής, κατά το οικονομικό έτος 1981 ήταν στο σύνολο τους
 τητα (2),                                                           ικανοποιητικές,
την εσωτερική συμφωνία του 1979 περί της χρηματοδοτή                ΣΥΝΙΣΤΑ στο Ευρωπαϊκό Κοινοβούλιο να απαλλάξει
σεως και της διαχειρίσεως των ενισχύσεων της Κοινότη                την Επιτροπή από την ευθύνη για τις πράξεις διαχειρί
 τας ^), που υπεγράφη στις 20 Νοεμβρίου 1979, και ιδίως              σεως του Ευρωπαϊκού Ταμείου Αναπτύξεως ( 1979),
 το άρθρο 29 παράγραφος 3 ,                                          ( Πέμπτο ΕΤΑ), για το οικονομικό έτος 1981 .
 το δημοσιονομικό κανονισμό της 17ης Μαρτίου 1981 για
 το Πέμπτο Ευρωπαϊκό Ταμείο Αναπτύξεως (4), και ιδίως
 τα άρθρα 66 μέχρι 70,
                                                                      Εγινε στις Βρυξέλλες, στις 28 Μαρτίου 1983 .
έχοντας εξετάσει το λογαριασμό διαχειρίσεως και τον
 ισολογισμό, που αφορούν τις πράξεις διαχειρίσεως του                                                       Για το Συμβούλιο
 Ευρωπαϊκού Ταμείου Αναπτύξεως ( 1979), ( Πέμπτο ΕΤΑ),
 και που εγκρίθηκαν στις 31 Δεκεμβρίου 1981 , καθώς και                                                         O Πρόεδρος
 την έκθεση του Ελεγκτικού Συνεδρίου για το οικονομικό                                                              J. ΕRΤL
(')   ΕΕ αριθ. L 347 της 22. 12. 1980, σ. 2.
(2)   ΕΕ αριθ. L361 της  31 . 12. 1980, σ. 1 .
(3)   ΕΕ αριθ. L 347 της 22. 12. 1980, σ. 210.
(4)   ΕΕ αριθ. L 101 της 11.4. 1981 , σ. 12.                         (5)  ΕΕ αριθ. C 344 της 31 . 12 . 1982, σ. 1 .


title: Σύσταση της Ευρωπαϊκής Κεντρικής Τράπεζας, της 9ης Δεκεμβρίου 2011 , σχετικά με τις υποχρεώσεις παροχής στατιστικών στοιχείων που θεσπίζει η Ευρωπαϊκή Κεντρική Τράπεζα όσον αφορά τα στατιστικά στοιχεία του εξωτερικού τομέα (ΕΚΤ/2011/24)

text:
               3.3.2012

               EL

               Επίσημη Εφημερίδα της Ευρωπαϊκής Ένωσης

               C 64/1

         ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 9ης Δεκεμβρίου 2011
   σχετικά με τις υποχρεώσεις παροχής στατιστικών στοιχείων που θεσπίζει η Ευρωπαϊκή Κεντρική Τράπεζα όσον αφορά τα στατιστικά στοιχεία του εξωτερικού τομέα
   (ΕΚΤ/2011/24)
   2012/C 64/01
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 5.1 και την τρίτη περίπτωση του άρθρου 34.1,
   Έχοντας υπόψη τον κανονισμό του Συμβουλίου (ΕΚ) αριθ. 2533/98, της 23ης Νοεμβρίου 1998, σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (1), και ιδίως το άρθρο 4,
   Εκτιμώντας τα ακόλουθα:

               (1)

               Το Ευρωπαϊκό Σύστημα Κεντρικών Τραπεζών (ΕΣΚΤ) απαιτεί για την εκπλήρωση των καθηκόντων του πλήρη και αξιόπιστα στατιστικά στοιχεία του εξωτερικού τομέα, αποτελούμενα από στατιστικά στοιχεία του ισοζυγίου πληρωμών και της διεθνούς επενδυτικής θέσης, καθώς και το πρότυπο διεθνών διαθεσίμων, τα οποία να αποτυπώνουν τα κύρια στοιχεία που επηρεάζουν τις νομισματικές συνθήκες και τις αγορές συναλλάγματος στη ζώνη του ευρώ. Απαιτεί επίσης στατιστικά στοιχεία για τις διασυνοριακές αποστολές τραπεζογραμματίων ευρώ. Οι υποχρεώσεις παροχής στατιστικών στοιχείων που θεσπίζει η Ευρωπαϊκή Κεντρική Τράπεζα (ΕΚΤ) στον τομέα αυτόν περιέχονται στην κατευθυντήρια γραμμή ΕΚΤ/2011/23, της 9ης Δεκεμβρίου 2011, σχετικά με τις υποχρεώσεις παροχής στατιστικών στοιχείων που θεσπίζει η Ευρωπαϊκή Κεντρική Τράπεζα όσον αφορά τα στατιστικά στοιχεία του εξωτερικού τομέα (αναδιατύπωση) (2).

               (2)

               Η πρώτη πρόταση του άρθρου 5.1 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής «το καταστατικό του ΕΣΚΤ») υπαγορεύει ότι η ΕΚΤ θα πρέπει, επικουρούμενη από τις εθνικές κεντρικές τράπεζες (ΕθνΚΤ), να συλλέγει, είτε από τις αρμόδιες αρχές, πλην των ΕθνΚΤ, είτε απευθείας από οικονομικούς παράγοντες, τις στατιστικές πληροφορίες που είναι απαραίτητες για την εκπλήρωση των καθηκόντων του ΕΣΚΤ. Η δεύτερη πρόταση του άρθρου 5.1 προβλέπει ότι για το σκοπό αυτό θα συνεργάζεται με θεσμικά και άλλα όργανα τις Ένωσης και με τις αρμόδιες αρχές των κρατών μελών ή τρίτων χωρών, καθώς και με διεθνείς οργανισμούς. Το άρθρο 5.2 ορίζει ότι οι ΕθνΚΤ θα εκτελούν, στο βαθμό που είναι δυνατόν, τα καθήκοντα που αναφέρονται στο άρθρο 5.1.

               (3)

               Οι πληροφορίες που απαιτούνται για την εκπλήρωση των υποχρεώσεων που θεσπίζει η ΕΚΤ όσον αφορά τα στατιστικά στοιχεία του εξωτερικού τομέα μπορούν να συλλέγονται ή/και να καταρτίζονται από αρμόδιες αρχές πλην των ΕθνΚΤ. Συνεπώς, ορισμένα από τα καθήκοντα που απαιτούνται για την εκπλήρωση των ως άνω υποχρεώσεων προϋποθέτουν τη συνεργασία μεταξύ της ΕΚΤ ή των ΕθνΚΤ με τις εν λόγω αρμόδιες αρχές, σύμφωνα με το άρθρο 5.1 του καταστατικού του ΕΣΚΤ. Το άρθρο 4 του κανονισμού του Συμβουλίου (ΕΚ) αριθ. 2533/98 απαιτεί από τα κράτη μέλη να αναλάβουν μόνα τους την οργάνωση στον τομέα της στατιστικής και να συνεργάζονται πλήρως με το ΕΣΚΤ προκειμένου να διασφαλίσουν την εκπλήρωση των υποχρεώσεων που απορρέουν από το άρθρο 5 του καταστατικού του ΕΣΚΤ.

               (4)

               Στις περιπτώσεις κατά τις οποίες, σύμφωνα με τους εθνικούς κανόνες και τις καθιερωμένες πρακτικές, οι φορείς παροχής στοιχείων διαβιβάζουν πληροφορίες στις αρμόδιες αρχές, εξαιρουμένων των ΕθνΚΤ, οι εν λόγω αρχές και οι οικείες ΕθνΚΤ οφείλουν να συνεργάζονται μεταξύ τους προκειμένου να διασφαλίζεται η εκπλήρωση των στατιστικών υποχρεώσεων που θεσπίζει η ΕΚΤ. Το Central Statistics Office της Ιρλανδίας και το National Statistics Office της Μάλτας συλλέγουν και καταρτίζουν τις αναγκαίες πληροφορίες όσον αφορά τα στατιστικά στοιχεία του εξωτερικού τομέα. Προκειμένου δε να εκπληρώνονται οι προαναφερόμενες στατιστικές απαιτήσεις, η Central Bank of Ireland και το Central Statistics Office, καθώς και η Central Bank of Malta και το National Statistics Office, θα πρέπει να συνεργάζονται μεταξύ τους. Η εν λόγω συνεργασία θα πρέπει να περιλαμβάνει την ανάπτυξη μόνιμου συστήματος διαβίβασης δεδομένων, εκτός εάν βάσει διατάξεων της εθνικής νομοθεσίας επιτυγχάνεται ήδη το ίδιο αποτέλεσμα.

               (5)

               Η αξιολόγηση της ποιότητας των στατιστικών στοιχείων του ισοζυγίου πληρωμών και της διεθνούς επενδυτικής θέσης καθώς και του προτύπου διεθνών διαθεσίμων της ζώνης του ευρώ θα πρέπει να διενεργείται σύμφωνα με το πλαίσιο ποιότητας στατιστικών στοιχείων (Statistics Quality Framework) της ΕΚΤ. Οι ΕθνΚΤ, σε συνεργασία με άλλες αρμόδιες αρχές όπου κρίνεται απαραίτητο, θα πρέπει να προβαίνουν σε αξιολόγηση της ποιότητας των δεδομένων που προέρχονται από τις αρμόδιες αρχές.

               (6)

               Σύμφωνα με το άρθρο 3α του κανονισμού (ΕΚ) αριθ. 2533/98 και τη δημόσια δέσμευση του Ευρωπαϊκού Συστήματος Κεντρικών Τραπεζών σχετικά με την κατάρτιση ευρωπαϊκών στατιστικών στοιχείων, η ανάπτυξη, η παραγωγή και η διάδοση των ευρωπαϊκών στατιστικών από το ΕΣΚΤ διέπονται από τις αρχές της αμεροληψίας, της αντικειμενικότητας, της επαγγελματικής ανεξαρτησίας, της σχέσης κόστους-αποτελεσματικότητας, του στατιστικού απορρήτου, της ελαχιστοποίησης του φόρτου εργασίας όσον αφορά την παροχή στοιχείων και της υψηλής ποιότητας των αποτελεσμάτων.

               (7)

               Συνεπώς, εν όψει της κατάργησης της κατευθυντήριας γραμμής ΕΚΤ/2004/15 από την κατευθυντήρια γραμμή ΕΚΤ/2011/23 κρίνεται απαραίτητη η αντικατάσταση της σύστασης ΕΚΤ/2004/16, της 16ης Ιουλίου 2004, σχετικά με τις απαιτήσεις της Ευρωπαϊκής Κεντρικής Τράπεζας για παροχή στατιστικών στοιχείων στον τομέα του ισοζυγίου πληρωμών και της διεθνούς επενδυτικής θέσης και το πρότυπο διεθνών διαθεσίμων (3),

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   ΕΝΟΤΗΤΑ I

      Ορισμοί

   Για τους σκοπούς της παρούσας σύστασης οι όροι «στατιστικά στοιχεία του εξωτερικού τομέα», «ισοζύγιο πληρωμών», «διεθνής επενδυτική θέση» και «πρότυπο διεθνών διαθεσίμων» έχουν την ίδια έννοια με αυτή που αποδίδεται στο άρθρο 1 της κατευθυντήριας γραμμής ΕΚΤ/2011/23.
   ΕΝΟΤΗΤΑ II

      Παροχή στατιστικών πληροφοριών στις ΕθνΚΤ

               1.

               Στο μέτρο που η συλλογή των στατιστικών στοιχείων του εξωτερικού τομέα ανατίθεται στους αποδέκτες της παρούσας σύστασης, θα πρέπει αυτοί να διασφαλίζουν ότι τα στοιχεία αυτά καθίστανται εγκαίρως διαθέσιμα στην οικεία ΕθνΚΤ προκειμένου η τελευταία να είναι σε θέση να εκπληρώνει τις υποχρεώσεις της παροχής στοιχείων βάσει των άρθρων 2, 3, 5 και 6 της κατευθυντήριας γραμμής ΕΚΤ/2011/23.

               2.

               Οι πληροφορίες θα πρέπει να καθίστανται διαθέσιμες σύμφωνα με τα στατιστικά πρότυπα και τις απαιτήσεις που θεσπίζει η ΕΚΤ για τα στατιστικά στοιχεία του εξωτερικού τομέα, τα οποία καθορίζονται στα παραρτήματα I, II, III, IV και VI της κατευθυντήριας γραμμής ΕΚΤ/2011/23. Με την επιφύλαξη του καθήκοντος της ΕΚΤ να ελέγχει τη συμμόρφωση με τα ανωτέρω σύμφωνα με τα οριζόμενα στο παράρτημα V της κατευθυντήριας γραμμής ΕΚΤ/2011/23, οι αποδέκτες της παρούσας σύστασης θα πρέπει να παρακολουθούν την ποιότητα και την αξιοπιστία των στατιστικών πληροφοριών που καθίστανται διαθέσιμες στην οικεία ΕθνΚΤ.

         ΕΝΟΤΗΤΑ III

      Μόνιμη συνεργασία με τις οικείες ΕθνΚΤ

   Κάθε αποδέκτης της παρούσας σύστασης θα πρέπει να συμφωνήσει εγγράφως με την οικεία ΕθνΚΤ τις κατάλληλες ρυθμίσεις για τη μεταξύ τους συνεργασία, προκειμένου να διασφαλίζεται η λειτουργία ενός μόνιμου συστήματος διαβίβασης δεδομένων, το οποίο να πληροί τα στατιστικά πρότυπα και τις απαιτήσεις που θεσπίζει η ΕΚΤ, εκτός εάν βάσει διατάξεων της εθνικής νομοθεσίας επιτυγχάνεται ήδη το ίδιο αποτέλεσμα.
   ΕΝΟΤΗΤΑ IV

      Τελικές διατάξεις

               1.

               Η παρούσα σύσταση αντικαθιστά τη σύσταση ΕΚΤ/2004/16 από την 1η Ιουνίου 2014.

               2.

               Αναφορές στη σύσταση ΕΚΤ/2004/16 θα πρέπει να νοούνται ως αναφορές στην παρούσα σύσταση.

               3.

               Η παρούσα σύσταση απευθύνεται στο Central Statistics Office της Ιρλανδίας και στο National Statistic Office της Μάλτας.

               4.

               Η παρούσα σύσταση εφαρμόζεται από την 1η Ιουνίου 2014.

      Φρανκφούρτη, 9 Δεκεμβρίου 2011.

            Ο πρόεδρος της ΕΚΤ

         Mario DRAGHI

      (1)  ΕΕ L 318 της 27.11.1998, σ. 8.

      (2)  ΕΕ L 65 της 3.3.2012, σ. 1.

      (3)  ΕΕ C 292 της 30.11.2004, σ. 21.


title: Σύσταση της Επιτροπής, της 23ης Νοεμβρίου 2011 , σχετικά με την αναθεώρηση των στόχων που περιλαμβάνονται στα σχέδια επιδόσεων βάσει του κανονισμού (ΕΕ) αριθ. 691/2010 της Επιτροπής  Κείμενο που παρουσιάζει ενδιαφέρον για τον ΕΟΧ

text:
               29.11.2011

               EL

               Επίσημη Εφημερίδα της Ευρωπαϊκής Ένωσης

               C 348/1

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 23ης Νοεμβρίου 2011
   σχετικά με την αναθεώρηση των στόχων που περιλαμβάνονται στα σχέδια επιδόσεων βάσει του κανονισμού (ΕΕ) αριθ. 691/2010 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   2011/C 348/01
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2,
   Έχοντας υπόψη τον κανονισμό (ΕΕ) αριθ. 691/2010 της Επιτροπής, της 29ης Ιουλίου 2010, για καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου και για την τροποποίηση του κανονισμού (ΕΚ) αριθ. 2096/2005 περί καθορισμού κοινών απαιτήσεων για την παροχή υπηρεσιών αεροναυτιλίας (1), και ιδίως το άρθρο 13 παράγραφος 3·
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 691/2010 της Επιτροπής για καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου και για την τροποποίηση του κανονισμού (ΕΚ) αριθ. 2096/2005 περί καθορισμού κοινών απαιτήσεων για την παροχή υπηρεσιών αεροναυτιλίας προβλέπει την έγκριση από τα κράτη μέλη σχεδίων επιδόσεων σε επίπεδο εθνικό ή λειτουργικού τμήματος του εναέριου χώρου, τα οποία περιλαμβάνουν δεσμευτικούς εθνικούς στόχους ή στόχους σε επίπεδο λειτουργικών τμημάτων εναέριου χώρου, εξασφαλίζοντας συνοχή με τους στόχους επιδόσεων σε επίπεδο Ευρωπαϊκής Ένωσης. Προβλέπει επίσης ότι η Επιτροπή πρέπει να αξιολογεί τη συνοχή των στόχων σε επίπεδο εθνικό και λειτουργικών τμημάτων του εναέριου χώρου με τους στόχους επιδόσεων σε κλίμακα Ευρωπαϊκής Ένωσης.

               (2)

               Σύμφωνα με το άρθρο 13 παράγραφος 3 του κανονισμού (ΕΕ) αριθ. 691/2010 της Επιτροπής, η Επιτροπή μπορεί να αποφασίσει να εκδώσει σύσταση προς τα ενδιαφερόμενα κράτη μέλη να αναθεωρήσουν τους στόχους επιδόσεων.

               (3)

               Στις 29 Ιουλίου 2010 ορίσθηκε από την Επιτροπή φορέας επανεξέτασης των επιδόσεων δυνάμει του άρθρου 3 του κανονισμού (ΕΕ) αριθ. 691/2010 της Επιτροπής, για να την επικουρεί στην εφαρμογή του μηχανισμού επιδόσεων.

               (4)

               Για τον καθορισμό στόχων σε επίπεδο εθνικό ή λειτουργικού τμήματος του εναέριου χώρου, οι στόχοι επιδόσεων σε κλίμακα Ευρωπαϊκής Ένωσης για τα έτη 2012 έως 2014 εγκρίθηκαν με την απόφαση 2011/121/ΕΕ της Επιτροπής (2). Οι στόχοι αυτοί αφορούν τα καίρια πεδία επιδόσεων του περιβάλλοντος, της χωρητικότητας και της οικονομικής αποδοτικότητας. Ωστόσο, τα κράτη μέλη δεν ήταν υποχρεωμένα να καθορίσουν δεσμευτικούς στόχους στα πεδία της ασφάλειας πτήσεων και του περιβάλλοντος κατά την πρώτη περίοδο αναφοράς.

               (5)

               Τα κράτη μέλη κοινοποίησαν στην Επιτροπή τα εθνικά τους σχέδια μέχρι τις 5 Ιουλίου 2011, συμπεριλαμβανομένου ενός σχεδίου που υποβλήθηκε από κοινού από το Βέλγιο και το Λουξεμβούργο. Η Δανία και η Σουηδία κοινοποίησαν ένα σχέδιο στην Επιτροπή για το οικείο λειτουργικό τμήμα εναέριου χώρου (FAB Δανίας-Σουηδίας). Το Βέλγιο, η Γαλλία, η Γερμανία, το Λουξεμβούργο, οι Κάτω Χώρες και η Ελβετία κοινοποίησαν στην Επιτροπή ένα σχέδιο για το οικείο λειτουργικό τμήμα εναέριου χώρου (FABEC).

               (6)

               Τον Ιούλιο και τον Αύγουστο του 2011, ο φορέας επανεξέτασης των επιδόσεων βοήθησε την Επιτροπή στην αξιολόγηση των σχεδίων επιδόσεων σε επίπεδο εθνικό και λειτουργικού τμήματος εναέριου χώρου και παρέδωσε στην Επιτροπή έκθεση αξιολόγησης στις 20 Σεπτεμβρίου 2011.

               (7)

               Η έκθεση αξιολόγησης του φορέα επανεξέτασης των επιδόσεων έλαβε υπόψη τις παραδοχές που προβλέπονται στο άρθρο 3 της απόφασης 2011/121/ΕΕ, τις πληροφορίες που είχαν δημοσιοποιηθεί ή ήσαν διαθέσιμες στον Eurocontrol, καθώς και πληροφορίες που παρείχαν τα κράτη μέλη στα σχέδια επιδόσεων σε επίπεδο εθνικό και λειτουργικού τμήματος εναέριου χώρου.

               (8)

               Με γνώμονα τους βασικούς στόχους για την ασφάλεια πτήσεων, η αξιολόγηση των σχεδίων και στόχων επιδόσεων σε επίπεδο εθνικό ή λειτουργικού τμήματος του εναέριου χώρου από την Επιτροπή βασίστηκε στα κριτήρια του παραρτήματος ΙΙΙ του κανονισμού (EE) αριθ. 691/2010, και ιδίως στη συνολική κατάσταση σε κάθε κράτος μέλος, σύμφωνα με την παράγραφο 1 στοιχείο β) του εν λόγω παραρτήματος. Λαμβάνει υπόψη όχι μόνο τους στόχους επιδόσεων που απαιτούνται από τον κανονισμό (ΕΕ) αριθ. 691/2010, αλλά και τους άλλους δείκτες ή στόχους επιδόσεων που ενδεχομένως περιέχονται στα σχέδια συνεπεία πρωτοβουλιών σε επίπεδο εθνικό ή λειτουργικού τμήματος εναέριου χώρου.

               (9)

               Τα κράτη μέλη πρέπει να εγκρίνουν τους αναθεωρημένους στόχους επιδόσεων σε επίπεδο εθνικό ή λειτουργικού τμήματος εναέριου χώρου και τα κατάλληλα μέτρα για την επίτευξη των στόχων αυτών σύμφωνα με τη διαδικασία που αναφέρεται στο άρθρο 13 παράγραφος 4 του κανονισμού (ΕΕ) αριθ. 691/2010.

               (10)

               Στην αναθεώρηση των στόχων χωρητικότητας πρέπει να λαμβάνεται υπόψη η αλληλεπίδραση με τον διαχειριστή δικτύου και η υποστήριξή του.

               (11)

               Σύμφωνα με το άρθρο 13 παράγραφος 4 του κανονισμού (ΕΚ) αριθ. 1794/2006 της Επιτροπής (3), τα κράτη μέλη πρέπει να υπολογίσουν, έως την 1η Νοεμβρίου 2011, τιμές μονάδας για την περίοδο αναφοράς με βάση τα σχέδια επιδόσεων σε επίπεδο εθνικό ή λειτουργικού τμήματος του εναέριου χώρου, συμπεριλαμβανομένων των στόχων οικονομικής αποδοτικότητας που καθορίζονται στα εν λόγω σχέδια. Εάν εγκριθούν αναθεωρημένοι στόχοι οικονομικής αποδοτικότητας μετά την 1η Νοεμβρίου 2011, οι τιμές μονάδας για την περίοδο αναφοράς πρέπει να υπολογισθούν και πάλι με βάση τους τελικούς στόχους οικονομικής αποδοτικότητας που εγκρίθηκαν.

               (12)

               Μετά τη δημοσίευση της έκθεσης αξιολόγησης του φορέα επανεξέτασης των επιδόσεων, ορισμένα κράτη μέλη είχαν ήδη δηλώσει την πρόθεσή τους να λάβουν τα αναγκαία μέτρα για την έγκριση αναθεωρημένων στόχων επιδόσεων σύμφωνα με τις απόψεις της Επιτροπής που εκφράζονται στην παρούσα σύσταση.

               (13)

               Κατά την αξιολόγηση των αναθεωρημένων στόχων επιδόσεων σύμφωνα με τη διαδικασία που αναφέρεται στο άρθρο 14 του κανονισμού (ΕΕ) αριθ. 691/2010, η παρούσα σύσταση θα ληφθεί καταλλήλως υπόψη.

               (14)

               Η Επιτροπή διαβουλεύθηκε με τα κράτη μέλη τα οποία αφορά η παρούσα σύσταση, σύμφωνα με το άρθρο 13 παράγραφος 3 του κανονισμού (ΕΕ) αριθ. 691/2010.

               (15)

               Τα μέτρα που προβλέπονται στην παρούσα σύσταση είναι σύμφωνα με τη γνώμη της επιτροπής ενιαίου ουρανού,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Στόχος της παρούσας σύστασης είναι να καλέσει τα κράτη μέλη, λαμβανομένων υπόψη των αξιολογήσεων που εκπονήθηκαν από τον φορέα επανεξέτασης των επιδόσεων και των αποτελεσμάτων των επαφών βάσει της παραγράφου 5, να εγκρίνουν, εφόσον χρειάζεται ή/και κρίνεται σκόπιμο, αναθεωρημένους στόχους επιδόσεων για τα σχέδια σε επίπεδο εθνικό ή λειτουργικού τιμήματος του εναέριου χώρου, προκειμένου να έχουν συνοχή με τους στόχους επιδόσεων σε κλίμακα Ευρωπαϊκής Ένωσης, οι οποίοι εγκρίθηκαν με την απόφαση 2011/121/ΕΕ για τα έτη 2012 έως 2014 (εφεξής «περίοδος αναφοράς»), και να συμβάλουν επαρκώς στην επίτευξή τους.

               2.

               Βάσει των συστάσεων που περιλαμβάνονται στην έκθεση αξιολόγησης του φορέα επανεξέτασης των επιδόσεων, η Επιτροπή θεωρεί ότι:

                           α)

                           οι στόχοι χωρητικότητας που έχουν καθοριστεί από την Ελλάδα, την Ισπανία, την Αυστρία, την Πολωνία και το Ηνωμένο Βασίλειο στα οικεία εθνικά σχέδια δεν έχουν συνοχή με τους στόχους σε κλίμακα Ευρωπαϊκής Ένωσης και δεν συμβάλλουν επαρκώς στην επίτευξή τους·

                           β)

                           ο στόχος χωρητικότητας που έχει καθοριστεί από το Βέλγιο, τη Γερμανία, τη Γαλλία, το Λουξεμβούργο και τις Κάτω Χώρες στο σχέδιο για το λειτουργικό τίμημα εναέριου χώρου κεντρικής Ευρώπης (FABEC) δεν έχει συνοχή με τους στόχους σε κλίμακα Ευρωπαϊκής Ένωσης και δεν συμβάλλει επαρκώς στην επίτευξή τους·

                           γ)

                           οι στόχοι οικονομικής αποδοτικότητας που έχουν καθοριστεί από τη Βουλγαρία, την Τσεχική Δημοκρατία, τη Γερμανία, την Εσθονία, την Ιρλανδία, την Ισπανία (για την χρέωση ζώνης ηπειρωτικής διαδρομής), τη Γαλλία, την Ιταλία, την Κύπρο, τη Λετονία, την Ουγγαρία, τη Μάλτα, την Αυστρία, την Πορτογαλία, τη Φινλανδία, τη Ρουμανία, τη Σλοβενία, τη Σλοβακία, τη Σουηδία και το Ηνωμένο Βασίλειο στα οικεία εθνικά σχέδια δεν έχουν συνοχή με τους στόχους σε κλίμακα Ευρωπαϊκής Ένωσης και δεν συμβάλλουν επαρκώς στην επίτευξή τους.

               3.

               Κατά την έγκριση αναθεωρημένων στόχων επιδόσεων, τα ενδιαφερόμενα κράτη μέλη καλούνται να εξασφαλίζουν ότι λαμβάνονται υπόψη οι συστάσεις που περιλαμβάνονται στην έκθεση αξιολόγησης του φορέα επανεξέτασης των επιδόσεων.
               Ειδικότερα, αφού ελήφθησαν υπόψη οι περιστάσεις κάθε κράτους μέλους:

                           α)

                           η Ελλάδα, η Ισπανία, η Πολωνία, η Αυστρία και το Ηνωμένο Βασίλειο θα πρέπει να βελτιώσουν τους οικείους στόχους χωρητικότητας, ώστε να φθάσουν, έως το 2014, τις ακόλουθες τιμές αναφοράς ή να είναι κατώτεροι αυτών (τιμές που υπολογίστηκαν από τον Eurocontrol και χρησιμοποιούνται στην έκθεση αξιολόγησης του φορέα επανεξέτασης των επιδόσεων):

                                       —

                                       Ελλάδα: 0,26 πρώτο λεπτό μέσης καθυστέρησης ανά πτήση

                                       —

                                       Ισπανία: 0,31 πρώτο λεπτό μέσης καθυστέρησης ανά πτήση

                                       —

                                       Πολωνία: 0,26 πρώτο λεπτό μέσης καθυστέρησης ανά πτήση

                                       —

                                       Αυστρία: 0,23 πρώτο λεπτό μέσης καθυστέρησης ανά πτήση

                                       —

                                       Ηνωμένο Βασίλειο: 0,27 πρώτο λεπτό μέσης καθυστέρησης ανά πτήση

                           β)

                           το Βέλγιο, η Γερμανία, η Γαλλία, το Λουξεμβούργο και οι Κάτω Χώρες θα πρέπει να βελτιώσουν τον στόχο χωρητικότητας για το FABEC, ώστε να φθάσει, έως το 2014, την τιμή αναφοράς 0,4 πρώτο λεπτό μέσης καθυστέρησης ανά πτήση ή να είναι κατώτερος αυτής·

                           γ)

                           τα κράτη μέλη που αναφέρονται στην παράγραφο 2 στοιχείο γ) πρέπει να εκμεταλλευθούν κάθε ευκαιρία για να βελτιώσουν περαιτέρω τους στόχους οικονομικής αποδοτικότητας των σχεδίων επιδόσεων σε επίπεδο εθνικό ή λειτουργικού τμήματος του εναέριου χώρου κατά την περίοδο αναφοράς, ανάλογα ιδίως με την εξέλιξη των γενικών συνθηκών, τη μείωση του κόστους κεφαλαίου και των εξόδων υποστήριξης (εξόδων άλλων πλην εκείνων για ελεγκτές εναέριας κυκλοφορίας εν υπηρεσία), την αύξηση της παραγωγικότητας και τον εξορθολογισμό των επενδύσεων στο πλαίσιο της καθιέρωσης λειτουργικών τμημάτων εναέριου χώρου·

                           δ)

                           η Τσεχική Δημοκρατία, η Γερμανία, η Εσθονία, η Ιρλανδία, η Ισπανία, η Γαλλία, η Μάλτα, η Αυστρία, η Σλοβακία, η Φινλανδία και το Ηνωμένο Βασίλειο πρέπει να επανεξετάσουν τις παραδοχές στις οποίες βασίζεται το ασφάλιστρο κινδύνου και, κατά συνέπεια, η απόδοση μετοχικού κεφαλαίου και να αιτιολογήσουν τις σημαντικές αυξήσεις στο κόστος κεφαλαίου·

                           ε)

                           η Βουλγαρία, η Τσεχική Δημοκρατία, η Εσθονία, η Γαλλία, η Ιταλία, η Λετονία, η Ουγγαρία, η Μάλτα, η Πορτογαλία, η Ρουμανία, η Σλοβενία, η Σλοβακία, η Φινλανδία και το Ηνωμένο Βασίλειο πρέπει να επανεκτιμήσουν το μέγεθος και την αναγκαιότητα των επενδύσεων που είναι απαραίτητες για την επίτευξη των στόχων επιδόσεων στη διάρκεια της περιόδου αναφοράς, λαμβάνοντας υπόψη την ευκαιρία για εξορθολογισμό τους στο πλαίσιο λειτουργικών τμημάτων εναέριου χώρου ή περιφερειακών έργων.

               4.

               Επιπλέον των συστάσεων που αναφέρονται στην παράγραφο 3:

                           α)

                           τα κράτη μέλη καλούνται να προσδιορίσουν στα σχέδια επιδόσεων σε επίπεδο εθνικό ή λειτουργικού τμήματος εναέριου χώρου τη συμβολή των επενδύσεων στη διάρκεια της περιόδου αναφοράς, καθώς και την επίπτωσή τους, στην επίτευξη των στόχων επιδόσεων, αναφέροντας επιχειρηματικά παραδείγματα ή/και αναλύσεις κόστους-ωφέλειας και περιγράφοντας τη συνάφειά τους με το γενικό πρόγραμμα για τη διαχείριση της εναέριας κυκλοφορίας στην Ευρώπη (ATM), ιδίως όσον αφορά την πρόοδο της πρώτης δέσμης μέτρων εφαρμογής (IP1). Οι πληροφορίες αυτές πρέπει να συνάδουν με τις πληροφορίες που περιλαμβάνονται στα επιχειρηματικά σχέδια των παρόχων υπηρεσιών αεροναυτιλίας, οι οποίες αναφέρονται στο στοιχείο β) του τμήματος 2.2 του παραρτήματος Ι του κανονισμού (ΕΚ) αριθ. 2096/2005 της Επιτροπής (4).

                           β)

                           τα κράτη μέλη καλούνται να παράσχουν τις παραδοχές και το σκεπτικό για τον καθορισμό του κόστους που εκφεύγει του ελέγχου σύμφωνα με το άρθρο 11α παράγραφος 8 του κανονισμού (ΕΚ) αριθ. 1794/2006, με στόχο τη διευκόλυνση των αναγκαίων προσαρμογών στο τέλος της περιόδου αναφοράς.

                           γ)

                           τα κράτη μέλη ενός λειτουργικού τμήματος του εναερίου χώρου, τα οποία, από κοινού με τον φορέα επανεξέτασης των επιδόσεων, δεν έχουν εγκρίνει σχέδιο επιδόσεων με στόχους σε επίπεδο λειτουργικού τμήματος του εναερίου χώρου, καλούνται να διαβιβάσουν στην Επιτροπή πληροφορίες σχετικά με τους συνολικούς στόχους επιδόσεων, από τις οποίες προκύπτει η συνοχή των στόχων επιδόσεων σε επίπεδο λειτουργικού τμήματος του εναερίου χώρου με τους στόχους επιδόσεων σε επίπεδο Ευρωπαϊκής Ένωσης, όπως ορίζεται στο άρθρο 5 παράγραφος 3 του κανονισμού (ΕΕ) αριθ. 691/2010.

               5.

               Η Επιτροπή, από κοινού με τον φορέα επανεξέτασης των επιδόσεων, προτίθεται να παρακολουθήσει την εφαρμογή της παρούσας σύστασης μέσω διμερών ή/και πολυμερών επαφών με τα κράτη μέλη.

               6.

               Η παρούσα σύσταση απευθύνεται στα κράτη μέλη.

      Βρυξέλλες, 23 Νοεμβρίου 2011.

            Για την Επιτροπή

         Siim KALLAS

            Αντιπρόεδρος

      (1)  ΕΕ L 201 της 3.8.2010, σ. 1.

      (2)  ΕΕ L 48 της 23.2.2011, σ. 16.

      (3)  ΕΕ L 341 της 7.12.2006, σ. 3.

      (4)  ΕΕ L 335 της 21.12.2005, σ. 13.